cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.664
title: การเปรียบเทียบประสิทธิภาพการลงทุนด้วยกลยุทธ์การลงทุนแบบเฉลี่ยต้นทุนกับกลยุทธ์การลงทุนแบบเงินก้อนในหลักทรัพย์ที่มีรายได้จากประเทศในกลุ่ม กัมพูชา ลาว เมียนมาและเวียดนามในดัชนี SETCLMV

description: การศึกษานี้มีวัตถุประสงค์เพื่อเปรียบเทียบประสิทธิภาพของกลยุทธ์การลงทุนแบบเฉลี่ยต้นทุน (DCA) และกลยุทธ์การลงทุนแบบเงินก้อน (LS) ในหลักทรัพย์ที่อยู่ในดัชนี SETCLMV ซึ่งเป็นกลุ่มหุ้นที่มีรายได้จากประเทศในกลุ่ม CLMV ได้แก่ กัมพูชา ลาว เมียนมา และเวียดนาม โดยใช้ข้อมูลราคาหุ้นของบริษัทที่อยู่ในดัชนีนี้ครบทุกการปรับรอบเป็นเวลา 5 ปี รวมทั้งหมด 25 บริษัท ภายใต้ช่วงระยะเวลาการลงทุน 1 ปี, 3 ปี และ 5 ปี ระหว่างวันที่ 1 มกราคม พ.ศ. 2563 ถึงวันที่ 31 ธันวาคม พ.ศ. 2567 การวิเคราะห์ใช้ตัวชี้วัดหลัก 4 ด้าน ได้แก่ ต้นทุนเฉลี่ย (Average Cost), อัตราผลตอบแทนเฉลี่ย (Internal Rate of Return), ความเสี่ยง (Standard Deviation) และผลตอบแทนต่อความเสี่ยง (Sharpe Ratio) พร้อมนำสถิติ Paired Samples T-Test มาใช้ในการทดสอบความแตกต่างระหว่างกลยุทธ์ในแต่ละช่วงเวลาผลการวิจัยพบว่า กลยุทธ์ DCA ให้ต้นทุนเฉลี่ยที่ต่ำกว่ากลยุทธ์ LS อย่างมีนัยสำคัญในช่วง 1 ปี ขณะที่กลยุทธ์ LS ให้ผลตอบแทนเฉลี่ย (IRR) สูงกว่าชัดเจนในช่วง 3 ปี และ 5 ปี ส่วนในด้านความเสี่ยงนั้นกลยุทธ์ DCA ต่ำกว่า LS อย่างสม่ำเสมอในทุกช่วงเวลา และ Sharpe Ratio แสดงให้เห็นว่า DCA มีประสิทธิภาพที่ดีกว่าในช่วงระยะ1ปี และกลยุทธ์ LS ให้ค่าเฉลี่ยสูงกว่ากลยุทธ์ DCA ในช่วงระยะกลางและระยะยาวแต่ไม่พบความแตกต่างอย่างมีนัยสำคัญโดยสรุปกลยุทธ์ DCA เหมาะกับผู้ลงทุนที่ต้องการลดความเสี่ยงและเน้นความสม่ำเสมอในการลงทุน ขณะที่กลยุทธ์ LS เหมาะสำหรับผู้ที่ต้องการเพิ่มศักยภาพในการสร้างผลตอบแทนในระยะยาว และสามารถยอมรับความผันผวนของตลาดได้มากกว่า
DOI: 10.14457/tu.the.2024.665
title: การศึกษาความสัมพันธ์ระหว่างผลคะแนนสิ่งแวดล้อม สังคม และบรรษัทภิบาลกับต้นทุนเงินลงทุนเฉลี่ยของกิจการของบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างผลคะแนนสิ่งแวดล้อม สังคมและบรรษัทภิบาล จากผู้ประเมินตลาดหลักทรัพย์แห่งประเทศไทยและ Refinitiv ESG Score กับต้นทุนเงินลงทุนเฉลี่ยของกิจการของบริษัทจดทะเบียนในตลาดหลักทรัพย์แห่งประเทศไทยที่ได้รับคัดเลือกให้อยู่ในดัชนี SETESG และเพื่อเปรียบเทียบผลการวิเคราะห์ของผลการประเมินความยั่งยืน จากผู้ประเมินที่แตกต่างกัน ในระหว่างปี 2566 ถึง 2567 โดยผู้วิจัยคาดว่าประโยชน์ในงานวิจัยนี้จะสามารถช่วยให้ผู้ที่ต้องการใช้ข้อมูลผลการประเมินความยั่งยืนและนักลงทุนเข้าใจถึงอิทธิพลต่อต้นทุนเงินทุนเฉลี่ยของกิจการ รวมถึงสร้างความตระหนักถึงความยั่งยืนในการด าเนินธุรกิจแก่ผู้บริหารและบริษัทในประเทศไทยจากการศึกษาพบว่าผลคะแนนสิ่งแวดล้อม สังคมและบรรษัทภิบาลจากผู้ประเมินตลาดหลักทรัพย์แห่งประเทสไทย และ Refinitiv ESG Score ส่งผลต่อต้นทุนเงินทุนเฉลี่ยของกิจการ ในทิศทางลบเช่นเดียวกัน รวมถึงตัวแปรควบคุมประกอบด้วยขนาดของบริษัท, อัตราส่วนหนี้สินต่อทุนของบริษัท, อัตราผลตอบแทนต่อสินทรัพย์และตัวแปรทุ่นอุตสาหกรรม ไม่มีความสัมพันธ์ต่อต้นทุนเงินลงทุนเฉลี่ยของกิจการ อย่างมีนัยสำคัญ
DOI: 10.14457/tu.the.2024.666
title: การศึกษาเหตุการณ์ผลกระทบของพฤติกรรมการฟอกเขียวต่อราคาหลักทรัพย์: กรณีศึกษาสถาบันทางการเงินระดับโลก

description: งานวิจัยนี้มีวัตถุประสงค์เพื่อศึกษาผลกระทบของเหตุการณ์ข่าวการฟอกเขียว (Greenwashing) ต่อราคาหลักทรัพย์ของสถาบันการเงินที่กำกับดูแลโดยสำนักงานคณะกรรมการกำกับหลักทรัพย์และตลาดหลักทรัพย์ของสหรัฐอเมริกา (SEC) โดยมุ่งเน้นการวิเคราะห์ผลตอบสนองของตลาดผ่านวิธี Event Study ซึ่งคำนวณค่าผลตอบแทนผิดปกติสะสม (Cumulative Abnormal Return: CAR) ในช่วงเวลารอบเหตุการณ์ เพื่อประเมินว่าข่าว Greenwashing ส่งผลกระทบในเชิงลบต่อราคาหุ้นอย่างมีนัยสำคัญทางสถิติหรือไม่ ข้อมูลที่ใช้ในงานวิจัยนี้ประกอบด้วยเหตุการณ์ข่าวฟอกเขียวของสถาบันการเงินในช่วงปี ค.ศ. 2020–2024ผลการวิจัยพบว่าข่าว Greenwashing มีแนวโน้มส่งผลกระทบเชิงลบต่อราคาหลักทรัพย์ในระยะสั้น นอกจากนี้ยังมีการแบ่งประเภทของข่าวตามแหล่งที่มาเป็นกลุ่มข่าวจากแหล่งที่มีอำนาจสูง (High Authority) เช่น หน่วยงานกำกับดูแลและศาล เทียบกับข่าวจากแหล่งทั่วไป (Low Authority) เช่น สื่อมวลชนหรือองค์กรภาคประชาชน เพื่อวิเคราะห์ความแตกต่างของปฏิกิริยาตลาด ซึ่งผลการทดสอบไม่พบความแตกต่างอย่างมีนัยสำคัญระหว่างทั้งสองกลุ่ม
DOI: 10.14457/tu.the.2024.667
title: ผลกระทบของการชำระเงินแบบไร้เงินสดต่อการเติบโตทางเศรษฐกิจ: กรณีศึกษากลุ่มประเทศอาเซียน+6

description: การศึกษานี้มีวัตถุประสงค์เพื่อศึกษาผลกระทบของความสัมพันธ์ระหว่างการชำระเงินแบบไร้เงินสด กับอัตราการเติบโตทางเศรษฐกิจในกลุ่มประเทศอาเซียน+6 โดยใช้ตัวชี้วัดแทนเป็นผลิตภัณฑ์มวลรวมในประเทศ การศึกษานี้ใช้ข้อมูลทุติยภูมิรายปี ตั้งแต่ปี พ.ศ. 2562 ถึงปี พ.ศ. 2567 โดยใช้สมการถดถอยเชิงพหุคูณ ใช้โมเดลของการถดถอยเชิงเส้นแบบปกติ และตรวจสอบความแข็งแกร่งของผลการวิเคราะห์ โดยแบบจำลองถดถอยด้วยวิธีบูตสแตรป ซึ่งเป็นเทคนิคทางสถิติแบบไม่อิงพารามิเตอร์ เพื่อตรวจสอบความน่าเชื่อถือของผลลัพธ์ที่ได้จากโมเดลรวมถึงช่วยลดความลำเอียงและเพิ่มความแม่นยำของการทดสอบนัยสำคัญของค่าสัมประสิทธิ์ ผลการวิเคราะห์พบว่าจากโมเดล การชำระเงินแบบไร้เงินสดประเภทการใช้บัตรเดบิต มีนัยสำคัญทางสถิติต่อ อัตราการเติบโตทางเศรษฐกิจในกลุ่มประเทศอาเซียน+6 ผลการศึกษานี้สะท้อนให้เห็นถึงการขับเคลื่อนของเศรษฐกิจผ่านการชำระเงินแบบไร้เงินสด และสามารถให้แนวทางที่เป็นประโยชน์สำหรับหน่วยงานภาครัฐ ธนาคาร และภาคธุรกิจ ในการส่งเสริมระบบการชำระเงินแบบไร้เงินสด เพื่อสนับสนุนการเติบโตทางเศรษฐกิจ
DOI: 10.14457/tu.the.2024.668
title: ปัจจัยความสำเร็จในการเข้าถึงแหล่งเงินทุนของกิจการสตาร์ทอัพในอุตสาหกรรมเทคโนโลยียานยนต์ไฟฟ้าในประเทศไทย

description: งานวิจัยฉบับนี้มีวัตถุประสงค์เพื่อศึกษาประเภทแหล่งเงินทุนและปัจจัยที่ส่งผลต่อการเข้าถึงแหล่งทุนของกิจการสตาร์ทอัพด้านเทคโนโลยียานยนต์ไฟฟ้าในประเทศไทย ไปจนถึงการศึกษามุมมองเกี่ยวกับโอกาสและอุปสรรคของอุตสาหกรรมนี้ในอนาคต พร้อมทั้งวิเคราะห์ความคิดเห็นของผู้ประกอบการกิจการสตาร์ทอัพด้านเทคโนโลยียานยนต์ไฟฟ้าในประเทศไทยต่อนโยบายภาครัฐที่เกี่ยวข้อง โดยงานวิจัยชิ้นนี้เป็นงานวิจัยเชิงคุณภาพ (Qualitative Research) ซึ่งใช้วิธีการสัมภาษณ์เชิงลึก (In-depth Interviews) กับผู้ประกอบกิจการสตาร์ทอัพด้านเทคโนโลยียานยนต์ไฟฟ้าในประเทศไทยทั้งสิ้นจำนวน 4 ราย เพื่อให้ได้ข้อมูลเชิงลึกเกี่ยวกับประสบการณ์ มุมมอง และข้อเสนอแนะต่าง ๆ ที่มีความเกี่ยวข้องผลการวิจัยพบว่า กิจการสตาร์ทอัพด้านเทคโนโลยียานยนต์ไฟฟ้าในประเทศไทยมีการเลือกใช้แหล่งเงินทุนที่หลากหลาย โดยขึ้นอยู่กับสถานการณ์และเงื่อนไขเฉพาะของแต่ละกิจการ ซึ่งแหล่งเงินทุนที่ได้รับความนิยมมากที่สุดรองจากการใช้เงินทุนส่วนตัว (Bootstrap) ได้แก่ เงินทุนจากบริษัทร่วมลงทุน (Venture Capital: VC) ซึ่งเป็นเงินทุนจากนักลงทุนในรูปแบบองค์กร นอกจากนี้ยังพบว่ามีการระดมทุนจากสาธารณะ (Crowdfunding) และเครือข่ายนักลงทุนอิสระ (Angel Network) อีกด้วย โดยปัจจัยที่ส่งผลต่อความสำเร็จในการเข้าถึงแหล่งเงินทุนของกิจการสตาร์ทอัพด้านเทคโนโลยียานยนต์ไฟฟ้าในประเทศไทย สามารถจำแนกออกได้เป็นทั้งหมด 3 ด้าน อันได้แก่ (1) ปัจจัยด้านองค์กร ประกอบด้วย อุตสาหกรรม กลยุทธ์ของกิจการ พันธมิตร บุคลากร และผลการดำเนินงานในอดีตของกิจการ (2) ปัจจัยด้านบุคคล ได้แก่ ประสบการณ์และการศึกษาของผู้ก่อตั้ง รวมถึงเครือข่ายส่วนบุคคล และ (3) ปัจจัยภายนอก ได้แก่ นโยบายของภาครัฐซึ่งผู้ประกอบการส่วนใหญ่มีมุมมองว่าในอนาคต อุตสาหกรรมเทคโนโลยียานยนต์ไฟฟ้าในประเทศไทยยังมีโอกาสเติบโตอย่างต่อเนื่อง อย่างไรก็ตาม ยังมีความท้าทายจากการแข่งขันกับผู้ประกอบการต่างชาติ รวมถึงอาจได้รับผลกระทบจากความผันผวนทางเศรษฐกิจ ทั้งในและต่างประเทศ ทั้งนี้ ผู้ประกอบการเห็นว่านโยบายภาครัฐในปัจจุบันมีศักยภาพในการส่งเสริมระบบนิเวศของอุตสาหกรรมได้อย่างเป็นรูปธรรม แต่ควรได้รับการพัฒนาเพิ่มเติมเพื่อมุ่งเน้นในการเสริมสร้างขีดความสามารถในการแข่งขันของกิจการสตาร์ทอัพสัญชาติไทยในระดับสากล
DOI: 10.14457/tu.the.2024.669
title: ผลกระทบจากเหตุการณ์บริษัท สตาร์ค คอร์เปอเรชั่น จำกัด (มหาชน) ต่อการตกแต่งกำไร: กรณีศึกษา บริษัทจดทะเบียนในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ระหว่างข่าวการทุจริตของบริษัท สตาร์ค คอร์เปอเรชั่น จำกัด (มหาชน) และการตกแต่งกำไรของบริษัทที่จดทะเบียนอยู่ในตลาดหลักทรัพย์แห่งประเทศไทย (SET) ครอบคลุมรอบระยะเวลาบัญชีปีพ.ศ. 2565 ถึงพ.ศ. 2567 รวมทั้งหมด 551 บริษัท โดยจะทำการวัดระดับการตกแต่งกำไร 2 ประเภท ได้แก่ การตกแต่งกำไรผ่านรายการคงค้าง และการตกแต่งกำไรด้วยวิธีการจัดการรายการดำเนินงานที่แท้จริง ซึ่งจะวัดการตกแต่งกำไรผ่านรายการคงค้าง ด้วยแบบจำลอง Modified Jones (1995) และแบบจำลอง Modified Jones with ROA และวัดการตกแต่งกำไรด้วยวิธีการจัดการรายการดำเนินงานที่แท้จริงผ่านแบบจำลอง Real earnings management (REM)จากผลการศึกษาพบว่า ข่าวการทุจริตของบริษัทสตาร์ค คอร์เปอเรชั่น จำกัด (มหาชน) ไม่มีความสัมพันธ์กับการตกแต่งกำไรผ่านรายการคงค้างอย่างมีนัยสำคัญ แต่มีความสัมพันธ์กับการตกแต่งกำไรด้วยวิธีการจัดการรายการดำเนินงานที่แท้จริง ผ่านรายการกระแสเงินสดอย่างมีนัยสำคัญ กล่าวคือการที่เกิดข่าวการทุจริตของบริษัทสตาร์ค คอร์เปอเรชั่น จำกัด (มหาชน) ไม่มีบทบาทในการลดการตกแต่งกำไรผ่านรายการคงค้าง และมีบทบาทในการเพิ่มการตกแต่งกำไรจากการเพิ่มกระแสเงินสดที่ผิดปกติ
DOI: 10.14457/tu.the.2024.670
title: ความสัมพันธ์ระหว่างค่าเงินบาทและดัชนีตลาดหลักทรัพย์แห่งประเทศไทย

description: การศึกษานี้มีวัตถุประสงค์เพื่อวิเคราะห์ความสัมพันธ์ระหว่างค่าเงินบาทกับดัชนีตลาดหลักทรัพย์แห่งประเทศไทย (SET Index) โดยพิจารณาบทบาทของอัตราดอกเบี้ยนโยบายและอัตราเงินเฟ้อในฐานะตัวแปรกำกับ รวมถึงผลกระทบจากสถานการณ์การแพร่ระบาดของ COVID-19 ในฐานะตัวแปรควบคุม การศึกษานี้ใช้ข้อมูลทุติยภูมิในระดับรายวัน ตั้งแต่วันที่ 1 มกราคม พ.ศ. 2563 ถึงวันที่ 31 ธันวาคม พ.ศ. 2567 โดยใช้แบบจำลองการถดถอยเชิงพหุคูณ (Multiple Linear Regression) และแบบจำลองการถดถอยแบบควอนไทล์ (Quantile Regression) เพื่อให้เห็นถึงความสัมพันธ์ในช่วงภาวะตลาดที่แตกต่างกันผลการวิเคราะห์พบว่า ค่าเงินบาทมีความสัมพันธ์เชิงบวกกับดัชนี SET อย่างมีนัยสำคัญทางสถิติ โดยเฉพาะในภาวะตลาดระดับกลางถึงขาขึ้น ในขณะที่อัตราดอกเบี้ยและอัตราเงินเฟ้อมีบทบาทเป็นตัวแปรกำกับที่ส่งผลให้ความสัมพันธ์ระหว่างค่าเงินบาทกับดัชนี SET เปลี่ยนแปลงไปในแต่ละสถานการณ์ นอกจากนี้ยังพบว่าในบางช่วงควอนไทล์ การเพิ่มขึ้นของดอกเบี้ยและเงินเฟ้ออาจลดทอนผลบวกของค่าเงินบาทที่มีต่อดัชนี SET ได้อย่างมีนัยสำคัญ ผลการศึกษานี้สะท้อนให้เห็นถึงความซับซ้อนของกลไกตลาดทุนไทยภายใต้บริบททางเศรษฐกิจที่ผันผวน และสามารถนำไปใช้เป็นข้อมูลสนับสนุนการตัดสินใจด้านนโยบายการเงินและการลงทุนได้อย่างมีประสิทธิภาพ
DOI: 10.14457/tu.the.2024.671
title: การวิเคราะห์ผลกระทบของ TFRS 9 ต่อการบริหารความเสี่ยงและเสถียรภาพของธนาคารพาณิชย์ในประเทศไทย

description: การศึกษานี้มีวัตถุประสงค์เพื่อวิเคราะห์ผลกระทบของการบังคับใช้มาตรฐานรายงานทางการเงินฉบับที่ 9 (TFRS 9) ต่อการบริหารความเสี่ยงและเสถียรภาพของธนาคารพาณิชย์ในประเทศไทย โดยพิจารณาทั้งความเสี่ยงด้านเครดิตซึ่งประเมินจากอัตราส่วนสินเชื่อที่ไม่ก่อให้เกิดรายได้ ความเสี่ยงด้านสภาพคล่องซึ่งวัดจากอัตราส่วนความเพียงพอของสภาพคล่อง และเสถียรภาพทางการเงินซึ่งพิจารณาจากอัตราส่วนเงินกองทุนขั้นที่หนึ่ง โดยใช้ข้อมูลทุติยภูมิจากรายงานทางการเงินรายไตรมาสของธนาคารพาณิชย์ไทยที่จดทะเบียนในตลาดหลักทรัพย์แห่งประเทศไทย (SET) จำนวน 11 แห่ง ตั้งแต่ปี พ.ศ. 2561 ถึง พ.ศ. 2567 รวม 28 ไตรมาส โดยใช้การวิเคราะห์ข้อมูลเชิงพรรณนา การวิเคราะห์สหสัมพันธ์ และการวิเคราะห์ถดถอยพาแนลด้วย Fixed Effects Model ผลการวิเคราะห์พบว่า การบังคับใช้ TFRS 9 มีความสัมพันธ์เชิงลบกับอัตราส่วนสินเชื่อที่ไม่ก่อให้เกิดรายได้อย่างมีนัยสำคัญ สะท้อนให้เห็นถึงการปรับปรุงการบริหารความเสี่ยงด้านเครดิตที่มีประสิทธิภาพมากขึ้น ภายใต้แนวคิด Expected Credit Loss ขณะที่ TFRS 9 ส่งผลกระทบเชิงบวกต่ออัตราส่วนความเพียงพอของสภาพคล่องและอัตราส่วนเงินกองทุนขั้นที่หนึ่งอย่างมีนัยสำคัญ แสดงให้เห็นถึงการเพิ่มขึ้นของสภาพคล่องและความแข็งแกร่งของฐานเงินกองทุนของธนาคารหลังการใช้มาตรฐานดังกล่าว นอกจากนี้ยังพบว่าตัวแปรควบคุม เช่น อัตราผลตอบแทนต่อสินทรัพย์ และอัตราการเติบโตของสินเชื่อมีอิทธิพลต่อความสัมพันธ์ดังกล่าวในแต่ละมิติที่ต่างกัน
DOI: 10.14457/tu.the.2024.672
title: ความเสี่ยงจากการเปลี่ยนผ่านสภาพภูมิอากาศและผลกระทบต่อมูลค่ากิจการในภาคส่วนที่ปล่อยก๊าซเรือนกระจกสูงของประเทศไทย

description: การศึกษานี้มีวัตถุประสงค์เพื่อวิเคราะห์ความสัมพันธ์ระหว่างความเสี่ยงจากการเปลี่ยนผ่านสภาพภูมิอากาศ (Climate Transition Risk: CTR) และมูลค่ากิจการ (Firm Value) โดยใช้ข้อมูลจากบริษัทที่อยู่ในอุตสาหกรรมที่ปล่อยก๊าซเรือนกระจกสูงในประเทศไทยระหว่างปี พ.ศ. 2563–2567 โดยวัด CTR ผ่านคะแนน Environmental Pillar Score (ENS) จากฐานข้อมูล Refinitiv และใช้การวิเคราะห์ถดถอยพหุคูณ (Multiple Regression) พร้อมควบคุมปัจจัยทางการเงิน ได้แก่ อัตราส่วนสภาพคล่อง (Current Ratio), อัตราส่วนหนี้สินต่อส่วนของผู้ถือหุ้น (D/E Ratio), อัตราผลตอบแทนต่อสินทรัพย์รวม (ROA), อัตราส่วนราคาต่อมูลค่าทางบัญชี (Price-to-book Ratio) และ ขนาดของกิจการ (วัดโดยลอการิทึมของสินทรัพย์รวม) ผลการศึกษาพบว่า CTR มีความสัมพันธ์เชิงลบกับมูลค่ากิจการอย่างมีนัยสำคัญ โดยเฉพาะองค์ประกอบย่อยด้านการใช้ทรัพยากร (Resource Use Risk) ขณะที่องค์ประกอบด้านการปล่อยก๊าซเรือนกระจก (Emissions Risk) และนวัตกรรมด้านสิ่งแวดล้อม (Innovation Risk) ไม่มีความสัมพันธ์ที่มีนัยสำคัญทางสถิติ นอกจากนี้ยังพบว่า ตัวแปรควบคุมบางรายการมีความสัมพันธ์กับมูลค่ากิจการอย่างมีนัยสำคัญ โดยอัตราส่วนหนี้สินต่อส่วนของผู้ถือหุ้นและอัตราส่วนสภาพคล่องมีความสัมพันธ์ในทางลบ ในขณะที่อัตราส่วนราคาต่อมูลค่าทางบัญชีและขนาดของกิจการมีความสัมพันธ์เชิงบวก ส่วนอัตราผลตอบแทนต่อสินทรัพย์รวมไม่แสดงผลอย่างมีนัยสำคัญเมื่อเปรียบเทียบระหว่างกลุ่มอุตสาหกรรม พบว่า CTR ส่งผลกระทบต่อมูลค่ากิจการเฉพาะในกลุ่มที่ปล่อยก๊าซเรือนกระจกสูง ขณะที่กลุ่มที่ปล่อยในระดับต่ำไม่แสดงความสัมพันธ์ที่มีนัยสำคัญผลการศึกษานี้สะท้อนถึงความสำคัญของการบริหารจัดการความเสี่ยงด้านสิ่งแวดล้อม โดยเฉพาะในภาคอุตสาหกรรมที่ปล่อยก๊าซเรือนกระจกสูง ซึ่งจะได้รับผลกระทบจากแรงกดดันด้านนโยบายและความคาดหวังจากผู้ลงทุนมากขึ้น จึงมีนัยสำคัญต่อการวางกลยุทธ์ของธุรกิจ รวมถึงแนวทางเชิงนโยบายเพื่อรองรับการเปลี่ยนผ่านสู่เศรษฐกิจคาร์บอนต่ำ
DOI: 10.15468/dl.db75tk
title: Occurrence Download

description: A dataset containing 0 species occurrences available in GBIF matching the query:
{
 "and" : [
 "TaxonKey is one of (Acrossocheilus clivosius)",
 "BasisOfRecord is one of (Specimen, Literature Occurrence, Human Observation, Observation)",
 "HasCoordinate is true",
 "HasGeospatialIssue is false",
 "Year is greater than or equal to 1991",
 "Year is less than or equal to 2025"
 ]
}

 The dataset includes 0 records from 0 constituent datasets; see https://api.gbif.org/v1/occurrence/download/0047645-250827131500795/datasets/export for details.
DOI: 10.15468/dl.dbvxyv
title: Occurrence Download

description: A dataset containing 246 species occurrences available in GBIF matching the query:
{
 "and" : [
 "Country is one of (China, Chinese Taipei, India, Bangladesh, Nepal, Bhutan, Myanmar, Lao People’s Democratic Republic, Viet Nam, Cambodia, Thailand, Malaysia, Indonesia, Philippines)",
 "HasCoordinate is true",
 "HasGeospatialIssue is false",
 "OccurrenceStatus is Present",
 "TaxonKey is Escallonia"
 ]
}

 The dataset includes 246 records from 2 constituent datasets; see https://api.gbif.org/v1/occurrence/download/0047646-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.jgfcna
title: Occurrence Download

description: A dataset containing 1856 species occurrences available in GBIF matching the query:
{
 "and" : [
 "TaxonKey is Plantago major",
 "HasCoordinate is true",
 "Country is Ireland"
 ]
}

 The dataset includes 1856 records from 11 constituent datasets; see https://api.gbif.org/v1/occurrence/download/0047643-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.673
title: ผลกระทบของรูปแบบการนำเสนอมาตรวัดผลการดำเนินงานทางเลือกต่อวิจารณญาณของนักลงทุนทั่วไป

description: งานวิจัยเชิงทดลองฉบับนี้จัดทำขึ้นเพื่อศึกษาเชิงเปรียบเทียบเกี่ยวกับวิจารณญาณของนักลงทุนทั่วไปที่มีต่อข้อมูลมาตรวัดผลการดำเนินงานทางเลือกภายใต้รูปแบบการนำเสนอที่แตกต่างกัน งานวิจัยชิ้นนี้มีรูปแบบการทดลองแบบ 2x2 between subjects design โดยมีตัวแปรอิสระได้แก่ การเปิดเผยการกระทบยอด และช่องทางการนำเสนอ และได้ศึกษาถึงผลกระทบที่มีต่อการใช้วิจารณญาณของนักลงทุนทั่วไปในการประเมินความเป็นตัวแทนอันเที่ยงธรรม ความเกี่ยวข้องกับการตัดสินใจ และการตัดสินใจลงทุนผลการทดลองพบว่าการเปิดเผยการกระทบยอดส่งผลให้นักลงทุนทั่วไปประเมินความเป็นตัวแทนอันเที่ยงธรรมและความเกี่ยวข้องกับการตัดสินใจสูงกว่าการไม่เปิดเผยการกระทบยอด และการนำเสนอข้อมูลในหมายเหตุประกอบงบการเงินส่งผลให้นักลงทุนทั่วไปประเมินความเป็นตัวแทนอันเที่ยงธรรมสูงกว่าการนำเสนอภายนอกงบการเงิน อีกทั้งการนำเสนอภายนอกงบการเงินโดยไม่เปิดเผยการกระทบยอดส่งผลให้นักลงทุนประเมินความเป็นตัวแทนอันเที่ยงธรรมและความเกี่ยวข้องกับการตัดสินใจต่ำกว่าการนำเสนอในรูปแบบอื่น อย่างไรก็ตาม ผลการวิจัยไม่พบว่าการเปิดเผยการกระทบยอดส่งผลให้นักลงทุนทั่วไปประเมินการนำข้อมูลมาตรวัดผลการดำเนินงานทางเลือกไปใช้ในการตัดสินใจลงทุนสูงกว่าการไม่เปิดเผยการกระทบยอด และไม่พบว่าการนำเสนอภายนอกงบการเงินโดยไม่เปิดเผยการกระทบยอดทำให้นักลงทุนประเมินการนำข้อมูลมาตรวัดผลการดำเนินงานทางเลือกไปใช้ในการตัดสินใจลงทุนสูงต่ำกว่าการนำเสนอในรูปแบบอื่น
DOI: 10.14457/tu.the.2024.674
title: ผลกระทบของ ESG ต่อผลการดำเนินงานทางการเงินในระยะยาวของกิจการ: กรณีศึกษาบริษัทจดทะเบียนในตลาดหลักทรัพย์แห่งประเทศไทย (SET)

description: เพื่อตอบคำถามว่าการดำเนินงานของบริษัทเกี่ยวกับ ESG นั้น แท้จริงแล้วจะสร้างประโยชน์ทางการเงินในระยะยาวหรือเป็นภาระทางการเงินต่อกิจการกันแน่ งานวิจัยนี้จึงมุ่งศึกษาผลกระทบของ ESG ที่มีต่อผลการดำเนินงานทางการเงินของบริษัทจดทะเบียนในตลาดหลักทรัพย์แห่งประเทศไทย ระหว่างช่วงปี ค.ศ. 2019 ถึง ค.ศ. 2024 โดยวัดผลการดําเนินงานทางการเงินผ่านอัตราผลตอบแทนจากสินทรัพย์ และอัตราผลตอบแทนหลักทรัพย์ เก็บข้อมูลคะแนน ESG จากผู้ประเมินอิสระ 2 ราย คือ Refinitiv และ MSCI มีการใช้โมเดลทดสอบสองชุด คือ กรณีที่ใช้ตัวแปรอิสระ Contemporaneous Variable และ กรณีที่คำนึงถึงปัจจัยด้านเวลา (Time effect) โดยใช้ตัวแปรอิสระแบบ Lagged Variable มาทดสอบความสัมพันธ์ร่วมกับตัวแปรตามในปีปัจจุบันผ่านการวิเคราะสหสัมพันธ์และสมการถดถอยพหุคูณ ผลการศึกษาพบว่า กรณีที่ใช้ตัวแปรอิสระ Contemporaneous Variable นั้น ESG มีผลกระทบเชิงลบต่อผลการดำเนินงานทางการเงิน (กรณีคะแนน ESG Refinitiv) รวมถึงไม่พบความสัมพันธ์ระหว่างกัน (กรณีคะแนน ESG MSCI) แต่กรณีตัวแปรอิสระ Lagged Variable กลับพบว่าคะแนน ESG จาก Refinitiv มีผลกระทบเชิงบวกต่ออัตราผลตอบแทนหลักทรัพย์ และคะแนน ESG จาก MSCI มีผลกระทบเชิงบวกต่ออัตราผลตอบแทนจากสินทรัพย์ ชี้ให้เห็นว่าผลการดำเนินงานด้าน ESG ส่งผลในเชิงบวกต่อผลการดำเนินงานทางการเงินของกิจการ แต่จำเป็นต้องอาศัยระยะเวลาเพื่อให้ผลกระทบสะท้อนออกมาผ่านตัวชี้วัดทางการเงิน
DOI: 10.14457/tu.the.2024.675
title: การศึกษาปัจจัยทางด้านอคติเชิงพฤติกรรมที่ส่งผลต่อการตัดสินใจลงทุนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาปัจจัยทางด้านอคติเชิงพฤติกรรมที่มีผลต่อการตัดสินใจลงทุนในตลาดหลักทรัพย์แห่งประเทศไทย โดยวิเคราะห์ข้อมูลด้วยวิธีการถดถอยแบบมัลติโนเมียลโลจิสติก จากนักลงทุนในตลาดหลักทรัพย์แห่งประเทศไทย ผ่านทางแพลตฟอร์มโซเชียลมีเดีย เฟสบุ๊ค, อินสตาแกรม และ เอ็กซ์ จำนวน 395 คน ระหว่างเดือนมีนาคมถึงเดือนเมษายน 2568 ใน 5 อคติ ได้แก่ การทำตามกลุ่ม, การเชื่อข้อมูลที่สนับสนุนตนเอง, ความเชื่อมั่นในตัวเองมากเกินไป, การคาดการณ์จากสิ่งที่นึกถึงได้ง่าย และ การกลัวขาดทุน พบว่า อคติการกลัวขาดทุนมีผลในการตัดสินใจลงทุนในตลาดหลักทรัพย์มากที่สุด ส่วนการทำตามกลุ่ม, การเชื่อข้อมูลสนับสนุนตนเอง และ ความเชื่อมั่นในตัวเองมากเกินไปก็มีผลด้วยเช่นกัน แต่การคาดการณ์จากสิ่งที่นึกถึงได้ง่ายไม่ได้มีอิทธิพลอย่างมีนัยสำคัญ
DOI: 10.15468/dl.ehkkkt
title: Occurrence Download

description: A dataset containing 4 species occurrences available in GBIF matching the query:
{
 "and" : [
 "Country is China",
 "GadmGid is CHN.28_1",
 "TaxonKey is Rhodiola recticaulis"
 ]
}

 The dataset includes 4 records from 2 constituent datasets; see https://api.gbif.org/v1/occurrence/download/0047648-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.676
title: ความสัมพันธ์ของผลคะแนนด้านสิ่งแวดล้อม สังคม บรรษัทภิบาล และคะแนนความน่าเชื่อถือของทริสเรทติ้งต่อมูลค่ากิจการในบริษัทที่จดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างความสัมพันธ์ของผลคะแนนด้านสิ่งแวดล้อม สังคม บรรษัทภิบาล (ESG Score) และคะแนนความน่าเชื่อถือของทริสเรทติ้ง (Tris Rating Score) ต่อมูลค่ากิจการในบริษัทที่จดทะเบียนในตลาดหลักทรัพย์ แห่งประเทศไทย โดยเก็บข้อมูลคะแนนด้านสิ่งแวดล้อม สังคม บรรษัทภิบาลที่ประเมินโดยบริษัท Refinitiv และคะแนนความน่าเชื่อถือของทริสเรทติ้ง ในช่วงปีพ.ศ. 2562-2566 ซึ่งมีกลุ่มตัวอย่างทั้งหมด 230 รายการ การศึกษาครั้งนี้ใช้การวิเคราะห์สถิติเชิงพรรณนา การวิเคราะห์สหสัมพันธ์ และการวิเคราะห์การถดถอยแบบพหุคูณเพื่อหาความสัมพันธ์ระหว่างตัวแปร ผลการศึกษาพบว่าตัวแปรด้านคะแนนความน่าเชื่อถือของทริสเรทติ้งมีความสัมพันธ์เชิงบวกกับมูลค่ากิจการอย่างมีนัยสำคัญทางสถิติ สะท้อนถึงความมั่นคงทางการเงิน ความสามารถในการบริหารจัดการ และประสิทธิภาพในการดำเนินงานของกิจการ ซึ่งส่งผลต่อความเชื่อมั่นของนักลงทุน และการประเมินมูลค่าทางการเงินในตลาดทุน ขณะที่ตัวแปรด้านขนาดของกิจการมีความสัมพันธ์เชิงลบกับมูลค่ากิจการ อันอาจเกิดจากข้อจำกัดด้านโครงสร้างการบริหาร ความซับซ้อนขององค์กร หรือประสิทธิภาพในการใช้ทรัพยากรที่ลดลงเมื่อขนาดของกิจการขยายตัว สำหรับตัวแปรด้านสิ่งแวดล้อม สังคม บรรษัทภิบาล (ESG) แม้จะมีความสัมพันธ์ในเชิงทฤษฎีกับมูลค่ากิจการ แต่ไม่ถูกคัดเลือกเข้าสู่แบบจำลองถดถอยเชิงพหุแบบ Stepwise Regression เนื่องจากไม่แสดงนัยสำคัญทางสถิติ ซึ่งอาจมีสาเหตุมาจากต้นทุนในการดำเนินการ หรือความสำคัญในเชิงมูลค่าทางการเงินที่ยังไม่ชัดเจนในบริบทของประเทศไทย ทั้งนี้ยังพบว่า ตัวแปรด้านการเติบโตของกิจการไม่มีความสัมพันธ์อย่างมีนัยสำคัญกับมูลค่ากิจการ อันอาจเป็นผลจากการเติบโตที่ไม่สอดคล้องกับผลกำไร หรือการเพิ่มขึ้นของมูลค่าทางเศรษฐกิจในระยะสั้น
DOI: 10.15468/dl.6n6dug
title: Occurrence Download

description: A dataset containing 1216 species occurrences available in GBIF matching the query:
{
 "and" : [
 "Country is one of (China, Chinese Taipei)",
 "HasCoordinate is true",
 "HasGeospatialIssue is false",
 "OccurrenceStatus is Present",
 "TaxonKey is Daucus carota",
 "Year 1750-2025"
 ]
}

 The dataset includes 1216 records from 20 constituent datasets; see https://api.gbif.org/v1/occurrence/download/0047649-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.677
title: ความสัมพันธ์ของราคาก๊าซธรรมชาติที่ส่งผลต่อดัชนีราคาหุ้นตลาดหลักทรัพย์แห่งประเทศไทยใน 8 กลุ่มอุตสาหกรรม

description: งานวิจัยฉบับนี้มีวัตถุประสงค์เพื่อศึกษาความสัมพันธ์ของราคาก๊าซธรรมชาติที่ส่งผลต่อดัชนีราคาหุ้นตลาดหลักทรัพย์แห่งประเทศไทยใน 8 กลุ่มอุตสาหกรรม โดยตัวแปรอิสระในการศึกษาคือราคา Pool Gas และ ราคา Spot LNG ตัวแปรตามคือดัชนีราคาหุ้นตลาดหลักทรัพย์แห่งประเทศไทยใน 8 กลุ่มอุตสาหกรรม ประกอบด้วยกลุ่มอุตสาหกรรมเกษตรและอุตสาหกรรมอาหาร กลุ่มอุตสาหกรรมสินค้าอุปโภคบริโภค กลุ่มอุตสาหกรรมธุรกิจการเงิน กลุ่มอุตสาหกรรมสินค้าอุตสาหกรรม กลุ่มอุตสาหกรรมอสังหาริมทรัพย์และก่อสร้าง กลุ่มอุตสาหกรรมทรัพยากร กลุ่มอุตสาหกรรมบริการ และกลุ่มอุตสาหกรรมเทคโนโลยี ข้อมูลรายเดือนจำนวน 53 ชุด ระยะเวลาตั้งแต่เดือนกุมภาพันธ์ พ.ศ. 2563 ถึง เดือนตุลาคม พ.ศ. 2567ผลจากการวิเคราะห์ความสัมพันธ์ด้วยค่าสัมประสิทธิ์สหสัมพันธ์ พบความสัมพันธ์ในทิศทางเดียวกันของราคา Pool Gas และ Spot LNG ที่มีต่อดัชนีราคาตลาดหลักทรัพย์แห่งประเทศไทยในกลุ่มอุตสาหกรรมธุรกิจการเงิน กลุ่มอุตสาหกรรมอสังหาริมทรัพย์และก่อสร้าง กลุ่มอุตสาหกรรมทรัพยากร กลุ่มอุตสาหกรรมบริการ และกลุ่มอุตสาหกรรมเทคโนโลยี และความสัมพันธ์ในทิศทางเดียวกันของราคา Spot LNG เพียงอย่างเดียวในกลุ่มอุตสาหกรรมเกษตรและอุตสาหกรรมอาหาร และกลุ่มอุตสาหกรรมสินค้าอุตสาหกรรม โดยกลุ่มอุตสาหกรรมสินค้าอุปโภคบริโภคมีความสัมพันธ์ในทิศทางตรงกันข้ามกับราคา Pool Gasผลจากการใช้สมการ Multiple Linear Regression เพื่อทำการพยากรณ์ค่าดัชนีทั้ง 8 กลุ่มอุตสาหกรรม โดยใช้ราคา Pool Gas และราคา Spot LNG เป็นตัวแปรอิสระ มีตัวแปรควบคุมได้แก่ดัชนีราคาผู้บริโภคทั่วไป และดัชนีผลผลิตอุตสาหกรรม พบว่าราคา Spot LNG สามารถใช้พยากรณ์ดัชนีราคาตลาดหลักทรัพย์กลุ่มอุตสาหกรรมธุรกิจการเงินและกลุ่มอุตสาหกรรมทรัพยากรด้วยระดับ R Square เท่ากับ 0.804 และ 0.760 ตามลำดับ
DOI: 10.15468/dl.xkgvkc
title: Occurrence Download

description: A dataset containing 475 species occurrences available in GBIF matching the query:
{
 "and" : [
 "Country is one of (China, India, Bangladesh, Bhutan, Nepal, Myanmar, Lao People’s Democratic Republic, Viet Nam, Cambodia, Thailand, Philippines, Malaysia, Indonesia, Chinese Taipei)",
 "Geometry POLYGON((-15.65172 -17.31981,143.65172 -17.31981,143.65172 46.31981,-15.65172 46.31981,-15.65172 -17.31981))",
 "HasCoordinate is true",
 "HasGeospatialIssue is false",
 "OccurrenceStatus is Present",
 "TaxonKey is Ostodes"
 ]
}

 The dataset includes 475 records from 32 constituent datasets; see https://api.gbif.org/v1/occurrence/download/0047650-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.sqztb6
title: Occurrence Download

description: A dataset containing 13500 species occurrences available in GBIF matching the query:
{
 "and" : [
 "TaxonKey is Nymphaea alba",
 "Country is France",
 "HasCoordinate is true"
 ]
}

 The dataset includes 13500 records from 313 constituent datasets; see https://api.gbif.org/v1/occurrence/download/0047651-250827131500795/datasets/export for details.
 
Data from some individual datasets included in this download may be licensed under less restrictive terms.